Les Rondalles d'Enric Valor més internacionals a Alaquàs
14/04/2011

# Les Rondalles d'Enric Valor més internacionals a Alaquàs

*   14/04/2011
*   [Imprimir](#)
*   Compartir
*    https://www.alaquas.org/documento.asp?id\_do=12658

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12658%2F0&title=Ajuntament%20d%27Alaqu%C3%A0s.%20Premsa.Les%20Rondalles%20d%27Enric%20Valor%20m%C3%A9s%20internacionals%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12658/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12658/14042011dsc07341_Form_4.jpg)](https://www.alaquas.org/ficheros/documentos/2011/2/12658/14042011dsc07341_Form_10.jpg "<a href='https://www.alaquas.org/ficheros/documentos/2011/2/12658/14042011dsc07341_Form_10.jpg' target=_blank><i class='fa fa-external-link' aria-hidden='true'></i>.Les Rondalles d'Enric Valor més internacionals a Alaquàs</a>")

Els estudiants d'Alaquàs lligen les rondalles d'Enric Valor en diferents llengües dins de l'acte organitzat per homenatjar l'escriptor valencià

Alaquàs va celebrar ahir dimecres un acte d'homenatge a Enric Valor amb motiu del primer centenari del seu naixement. Centenars de veïns i veïnes es concentraren al Castell d'Alaquàs per participar i donar lectura a les diverses rondalles d'aquest escriptor que va contribuir amb el seu treball a la cultura i la promoció de la llengua valenciana. En l'acte van participar l'alcaldessa d'Alaquàs, Elvira García Campos, el Consell de Xiquets i Xiquetes d'Alaquàs, els instituts Faustí Barberà i Clara Campoamor i l'Escola de Persones Adultes Enric Valor d'Alaquàs.

La primera en llegir va ser l'alcaldessa d'Alaquàs, Elvira García Campos, que va donar lectura junt al Consell de Xiquets i Xiquetes d'Alaquàs, de la rondalla "Joan Ratot". A continuación ho van fer els joves estudiants de l'Institut Faustí Barberà, que van llegir la rondalla "El corb i la rabosa". Els tercers van ser els alumnes de l'Institut Clara Campoamor, que van donar lectura a la rondalla "Comencilda, Secundina i Acabilda".

Per finalitzar, l'Escola de Persones Adultes va realitzar una posada en escena orginal donant lectura a la rondalla "I queixalets també" en diferents llengües: italià, quitxua, anglés, guaraní, portugués, rus, gallec, àrab i romanés. A continuación van llegir "El dimoni fumador".

Aquest homenatge forma part de la programació organitzada per l'Ajuntament d'Alaquàs amb motiu del Dia Internacional del Llibre. En aquest sentit, Alaquàs ha volgut sumar-se a la celebració dels 100 anys del naixement Enric Valor, per tal de donar a conèixer la seua obra i el seu treball en el foment de la parla dels valencians i valencianes.

No és la primera vegada que Alaquàs ret homenatge a aquest escriptor ja que l'Ajuntament d'Alaquàs va anomenar l'Escola de Persones Adultes amb el nom d'Enric Valor. A més, enguany, en el centenari del seu naixement, les xiquets i xiquetes d'Alaquàs reprendran les seues rondalles en el tema del concurs de literatura infantil El Teuladí així com una lectura de les rondalles per part de l'alumnat d'EPA.